Document ID: 32010R1041

UREDBA KOMISIJE (EU) št. 1041/2010
z dne 16. novembra 2010
o spremembi Uredbe Komisije (EU) št. 479/2010 o določitvi pravil za izvajanje Uredbe Sveta (ES) št. 1234/2007 glede uradnih obvestil držav članic Komisiji v sektorju mleka in mlečnih izdelkov
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1) ter zlasti člena 192(2) v povezavi s členom 4 Uredbe,
ob upoštevanju naslednjega:
(1)
Člen 2(2) Uredbe Komisije (EU) št. 479/2010 (2) določa, da države članice Komisijo obveščajo o mesečnih cenah za posneto mleko v prahu za živalsko krmo. Ta podatek je bistven za upravljanje na notranjem trgu, zato je primerno, da se obveščanje opravlja tedensko.
(2)
Cilj določb člena 6(1)(b) Uredbe (EU) št. 479/2010 je države članice razbremeniti obveznosti priglasitve uporabe izvozne licence za dneve, za katere ni nadomestil, oziroma se uporablja stopnja nadomestila nič pri proizvodih iz Dela 9 Priloge I k Uredbi Komisije (EGS) št. 3846/87 (3). Zdi se, da trenuten osnutek določbe dopušča napačno tolmačenje. Zato je primerno, da se oblikuje jasnejše besedilo.
(3)
Uredbo (EU) št. 479/2010 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Uredba (EU) št. 479/2010 se spremeni:
1.
Točka (b) v členu 6(1) se nadomesti z:
„(b)
po potrebi, da ta dan ni bilo vloženih nobenih zahtevkov, razen v primerih, ko za nobenega od proizvodov iz Dela 9 Priloge I k Uredbi Komisije (EGS) št. 3846/87 (4) ni nadomestila, oziroma se uporablja stopnja nadomestila nič;
2.
Prilogi I.A in I.B se nadomestita z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. novembra 2010

Labels: 17
19
6
12
18
15